
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)  9401 444, факс: (+359 2) 9401 595 




Р Е Ш Е Н И Е  
№  РС-18313-19-008


Днес, 22.01.2020 година, в град София, Комисията за противодействие на корупцията и за отнемане на незаконно придобитото имущество, в състав:


Председател: Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева


У С Т А Н О В И:

Производството е по реда на чл. 71, ал. 1 от Закона за противодействие на корупцията и за отнемане на незаконно придобитото имущество и е образувано по сигнал с рег. № ЦУ 01/18313/30.08.2019г. 
Сигналът е против Станислав С. Йорданов – общински съветник в Община В. П. и Иван М. Иванов - общински съветник в Община В. П..
По същество, твърденията в сигнала са, че са извършени злоупотреби в Община В. П., касаещи договорни отношение на общината с Йорданов и Иванов. 
На 01.10.2006г. между Йорданов и Община В. П. бил сключен договор за аренда на земеделска земя, в който нямало клауза за прехвърляне на правата на арендатора на трети лица. Въпреки това с Допълнително споразумение от 31.08.2010г. правата на арендатора Станислав Йорданов били прехвърлени на сина му Р.С.Й. Договорът бил сключен на цена от 8,50 лева на декар за една стопанска година и цената не била променяна.
Търговско дружество „*****“ ЕООД, собственост на Д. С. - зет на Иван М. Иванов, е сключило три договора с Община В. П.. 
На 08.03.2010г. между Община В. П. и търговско дружество „*****“ ЕООД е сключен договор за аренда на земеделска земя след проведен търг за отдаване под наем и аренда на общински и училищни земи. С Решение № 202/23.10.2012г. на Общински съвет В. П. договорът за аренда е удължен за срок от още 30 години, за което на 30.01.2013г. между страните е подписан анекс. В същия имот имало постройки общинска собственост, които ***** и тъста му Иванов, ползвали без да имат сключен договор и без да плащат наем.
Във връзка с проведена процедура за избор на изпълнител, обявена на 28.12.2018г.  и сключване на договор за поддръжка, ремонт и профилактика на системата за улично осветление на територията на Община В. П. се твърди, че в „*****“ ЕООД нямало назначени работници по трудово правоотношение, а ***** осъществявал дейността сам.
На 06.07.2018г. е сключен договор по поръчка за изграждане на герба на общината от растителни и декоративни материали между Община В. П. и „*****“ ЕООД, след изпращане на покана до три фирми. Оферта е била подадена само от „*****“ ЕООД.
Към сигнала са приложени следните доказателства: справка рег. № 342000-15556/09.08.2019г.; опис на материали от 08.08.2019г.; Разпореждане № 1062 от 14.05.2019г.; опис на документи от 14.05.2019г.; Протокол за приемане на устно съобщение от 13.05.2019г.; протокол от 13.05.2019г.; Разписка от 31.07.2018г.; справка от Търговски регистър и регистър ЮЛНЦ от 06.06.2018г.; Количествено-стойностна сметка; Договор за аренда на земеделска земя от 01.10.2006г.; Молба от № 3786-7/16.10.2006г.; Решение № 434 по протокол № 39/27.07.2010г.; Допълнително споразумение от 31.08.2010г. към договор за аренда на земеделска земя от 01.10.2006г.; Протокол от 18.09.2006г. за провеждане на първи търг за отдаване под наем и аренда на общински и училищни земи за стопанската 2006-2007г. съгласно Решение № 41/04.05.2004г. на Общински съвет В. П.; Заявление от 31.08.2010г.;  Заявление вх. № 94-Д-23/08.05.2018г.; Протокол от 29.01.2010г. за провеждане на търг за отдаване под аренда и наем на общински земи и трайни насаждения, съгласно Решение № 496/28.08.2007г. на Общински съвет гр. В. П.; Договор за аренда на земеделска земя от 08.03.2010г.; Заявление вх. № 191/08.03.2010г.; Заявление вх. № 4722/22.10.2012г.; Писмо изх. № 4848/30.10.2012г.; Препис на Решение № 202 по протокол № 18/23.10.2012г. на Общински съвет В. П.; Писмо изх. № 2003/25.04.2012г.; Препис на Решение № 323 по протокол № 28/18.06.2013г. на Общински съвет В. П.; Допълнително споразумение от 30.01.2013г. към договор за аренда на земеделска земя от 08.03.2010г.; Заявление вх. № 4550/10.10.2012г.; Заявление; Решение № 202 по протокол № 18/23.10.2012г.; Докладна записка  № 0418/15.10.2012г.; Писмо вх. № 138/27.03.2019г.; Договор № 249/06.07.2018г.; Фактура № 0000000415/13.07.2018г.; Фактура № 0000000440/26.11.2018г.; Посадъчна схема М 1:50 „изграждане герба на Община В. П. от растителни и декоративни материали в централната част на гр. В. П. и идеен проект; Декларация вх. № 473/11.12.2018г.; Писмо рег. № 372000-9698/20.05.2019г.; Уведомително писмо рег. № 372000-9703/20.05.2019г.; Обяснение от 20.05.2019г.; Писмо рег. № 372000-11647/17.06.2019г.; Писмо № 372000-11960/20.06.2019г.; Допълнително споразумение от 31.08.2010г. към Договор за аренда на земеделска земя от 01.10.2006г.; Договор за аренда на земеделска земя от 01.10.2006г.; Заповед № 297/25.09.2006г.; Протокол за въвод във владение от 16.10.2006г.; Протокол от 18.09.2006г. за провеждане на първи търг за отдаване под наем и аренда на общински и училищни земи за стопанската 2006-2007г.; Решение № 41 по протокол № 6/04.05.2004г.; Допълнително споразумение от 30.01.2013г. към договор за аренда на земеделска земя от 08.03.2010г.; Решение № 202 по протокол № 18/23.10.2012г. на Общински съвет В. П.; Заявление вх. № 4550/10.10.2012г.; Договор за аренда на земеделска земя от 08.03.2010г.; Протокол за въвод във владение от 08.03.2010г.; Заповед № 30/05.02.2010г.; Протокол от 29.01.2010г. за провеждане на търг за отдаване под аренда и наем на общински земи и трайни насаждения, съгласно решение № 496/28.08.2007г. на Общински съвет В. П.; Решение № 496 по протокол № 52/28.08.2007г. на Общински съвет В. П.; Обява за обществена поръчка на стойност по чл. 20, ал. 3 от ЗОП от 28.12.2018г.; Техническа спецификация; Информация за публикувана в профила на купувача обява за обществена поръчка на стойност по чл. 20, ал. 3 от ЗОП от 28.12.2018г.; Информация за обяви – 3л.; Информация за публикувана в профила на купувача обява за обществена поръчка на стойност по чл. 20, ал. 3 от ЗОП от 04.01.2019г.; информация за обяви; Заповед № 14/09.01.2019г.; Протокол за предаване на постъпили оферти за участие и списък на постъпилите оферти за участие от 03.01.2019г.; Декларации по чл. 103, ал. 2 ЗОП и чл. 51, ал. 13 от ППЗОП от 09.01.2019г. – 3бр.; Оферта вх. № 26-00-5/03.01.2019г. на Община В. П. – 6л., ценово предложение; Декларация по чл. 97, ал. 5 от ППЗОП от 02.01.2019г. – 2бр.; Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици; Декларация за осигурено техническо оборудване, съоръжения и инструменти от 02.01.2019г.; ЕО Декларация за съответствие; ЕО Декларация за съответствие от 03.05.2010г.; Декларация за персонала, който ще изпълнява с посочената професионална компетентност от 02.01.2019г.; Удостоверение № 284, издадено на 24.11.2017г.; Удостоверение № 216, издадено на 04.08.2017г.; Удостоверение № 1-1465, издадено на 29.03.2018г.; Удостоверение № 219, издадено на 04.08.2017г.; Свидетелство за регистрация; Удостоверение изх. № 20190103091604/03.01.2019г.; Протокол от 09.01.2019г. от заседание на комисия, назначена със Заповед № 14/09.01.2019г.; Писмо изх. № 26-00-21/14.01.2019г.; Декларация от 16.01.2019г.; Свидетелство за съдимост от 23.01.2019г.; Удостоверение изх. № 270201900018555/23.01.2019г.; Писмо изх. № 7701000033/22.01.2019г.; Проверка за съдимост; Електронно съобщение вх. № 12-00-11/22.01.2019г.; Информация за наличието или липсата на задължения по чл. 87, ал. 10 от ДОПК; Справка от Търговски регистър и регистър на ЮЛНЦ по отношение на „*****“ ЕООД; Искане за предоставяне на информация за наличие или липса на задължения по чл. 87, ал. 10 от ДОПК; е-mail с приложено Съобщение изх. № 2700И0128588/21.01.2019г.; Заповед № 511/12.12.2018г.; Договор № 57/24.01.2019г.; Контролен лист № 33 за извършване на предварителен контрол преди поемане за задължение за извършване на разход; Заповед № 377/04.12.2017г.; Заповед № 660/14.12.2017г.; Контролен лист № 134 за извършване на предварителен контрол преди поемане за задължение за извършване на разход; Договор № 249/06.07.2018г.; Идеен проект и посадъчна схема за изграждане герба на Община В. П. от растителни и декоративни материали в централната част на гр. В. П.; Писмо вх. № 04-00-57/04.07.2018г.; Договор за безвъзмездна помощ № 18301/26.06.2018г., количествено стойностна сметка, бланка искане за плащане; Одобрени за финансиране са 474 проекта по кампанията „Чиста околна среда“; Оферта вх. № 26-00-149/08.06.2018г.; известие за доставяне; Писмо изх. № 26-00-135/01.06.2018г. – 3бр.; Количествено стойностна сметка; Писмо рег. № 372000-14057/18.07.2019г.; Писмо УРИ 372000-14479/25.07.2019г.; Акт № 832 за частна общинска собственост от 20.04.2009г.; Скица № Ф02575/09.04.2009г.; Акт № 1448 за частна общинска собственост от 18.07.2011г.; Скица на поземлен имот № 15-628334-12.07.2019г.; Протокол обр. 19 от 18.02.2019г.; Протокол от 02.2019г. -2бр; Протокол обр. 19 от 12.03.2019г.; Протокол от 03.2019г. – 5бр.; Протокол обр. 19 от 02.04.2019г.; Протокол от 02.04.2019г.; Протокол обр. 19 от 02.05.2019г.; Протокол от 30.04.2019г.; 4 бр. Протоколи от 2019г.; Протокол обр. 19 от 27.05.2019г.; Протокол от 27.05.2019г. – 2бр.; Протокол обр. 19 от 15.07.2019г.; 2 бр. Протоколи от 15.07.2019г.; Протокол от 06.2019г. – 4бр.; Протокол от 15.07.2019г.; Писмо рег. № 372000-14080/18.04.2019г.; Писмо УРИ 372000-14551/20.07.2019г.; Писмо по рег. № 372р-13883/29.07.2019г. с приложение разписка; Писмо рег. № 372р-13883/29.07.2019г.; Обяснение от 07.08.2019г.; Обяснения от 06.08.2019г. – 2бр; Писмо рег. № 372000-13755/15.07.2019г.; Писмо УРИ 372000-14036/18.07.2019г.; Искане вх. № 1062/17.07.2019г.; Писмо №10621/23.08.2019г.; Заключение № 1062/27.08.2019г.
С оглед твърденията в сигнала, Комисията е изискала и събрала доказателства с писмо с изх. № ЦУ 01/31727/11.12.2019 г. до председателя на Постоянната комисия по законност, обществен ред, противодействие на корупцията и социално подпомагане към Общински съвет – В. П., за служебните качества на лицата и за упражнени правомощия.
Служебно е направена справка в Търговски регистър, НБД „Население“ и интернет страницата на ЦИК.

След като обсъди събраните в хода на административното производство доказателства, комисията установи следното от фактическа страна:

Станислав С. Йорданов е избран за общински съветник за мандат 2015 – 2019 г., видно от Удостоверение № 15/02.11.2015 г. Положил е клетва като общински съветник на 06.11.2015 г., видно от клетвен лист, подписан на същата дата.
Иван М. Иванов е избран за общински съветник за мандат 2015 – 2019 г., видно от Удостоверение № 8/02.11.2015 г.. Положил е клетва като общински съветник на 06.11.2015 г., видно от клетвен лист, подписан на същата дата.

От извършените в Търговския регистър справки по партидата на „*****“ ЕООД с ЕИК 127631400 е видно, че управител и едноличен собственик на капитала e Д. А. С. 
От направена справка в НБД „Население“ се установи, че Д.С. е зет на Иван Иванов.
На 01.10.2006 г. е сключен договор за аренда на земеделска земя между Община В. П. и Станислав С. Йорданов. Договорът е сключен за имот № 224002, с начин на трайно ползване – нива с площ от 95,880 дка, находяща се в землището на гр. В. П., местност „*******“ за срок от 20 години, считано от 01.10.2006 г. до 01.10.2016 г. Годишното арендно плащане било определено, съгласно Решение № 41/04.05.2004 г. на Общински съвет – В. П.. Съгласно чл. 3 от сключения договор, арендното плащане за следващата стопанска година се коригира с официалния индекс на потребителските цени, публикувани в НСИ за предходната стопанска година.
С допълнително споразумение от 31.08.2010 г. към договор за аренда на земеделска земя от 01.10.2006 г., сключено между Община В. П., Станислав Йорданов и Р. Й., на основание Заповед № 244/04.08.2010 г. на Кмета на Община В. П. и Решение № 434 на Общински съвет – В. П. по протокол № 39 от 07.07.2010 г., правата и задълженията на Станислав Йорданов като арендатор се прехвърлят върху сина му Р. Й.

На 08.03.2010 г. е сключен договор за аренда на земеделска земя между Община В. П. и „*****“ ЕООД, представлявано и управлявано от Д.С.. Договорът е сключен за имот № 463001, с начин на трайно ползване – овощна градина с площ от 16,231 дка, находяща се в землището на гр. В. П., местност „********“ за срок от 6 години, считано от 01.10.2009 г. до 30.09.2015 г. Годишното арендно плащане било определено, съгласно Решение № 41/04.05.20014 г. на Общински съвет – В. П.. Съгласно чл. 3 от сключения договор, арендното плащане за следващата стопанска година се коригира с официалния индекс на потребителските цени, публикувани в НСИ за предходната стопанска година.
С допълнително споразумение от 30.01.2013 г., на основание Решение № 202 на Общински съвет – В. П. по протокол № 18 от 23.10.2012 г., срокът на договора се удължава с 30 /тридесет/ години.
Видно от справка с рег. № 372000-15556/09.08.19 г. на МВР-Ш., не са събрани данни в имота, стопанисван от „*****“ ЕООД на основание договор за аренда на земеделска земя да е било реализирано ново застрояване, но в същия е налично съществуващо такова, надлежно описано в АЧОС № 1448 от 2011 г. Сградите, находящи се в имота са общинска собственост и не са били отдавани под наем или каквото и да е друго основание, въз основа на които да ги владеят наемателите на поземления имот.

На 28.12.2018 г. Община В. П., представлявана от кмета на общината, в качеството си на възложител, на основание чл. 20, ал. 3 от ЗОП е публикувал обява за обществена поръчка с предмет: „Поддържане, ремонт и профилактика на системата за улично осветление на територията на Община В. П. през 2019 г.“ на обща стойност 55 000 лв. без ДДС.
Видно от протокол от заседание на комисия, назначена със Заповед № 14/09.01.2019 г. на Кмета на Община В. П., последната предлага на възложителя да сключи договор за изпълнение на поръчката с класирания на първо място участник – „*****“ ЕООД.
В тази връзка на 24.01.2019 г. е сключен договор № 57 между Община В. П., представлявана от д-р А.А. – кмет на Община В. П. и В.Д. – главен счетоводител, като възложител  и „*****“ ЕООД, представлявано и управлявано от Д.С., като изпълнител. Възложителят възлага, а изпълнителят приема да изпълни видовете работи по услуга с предмет „Поддържане, ремонт и профилактика на системата за улично осветление на територията на Община В. П. през 2019 г.“ Срокът за изпълнение на поръчката, предмет на договора е до 31.12.2019 г. от датата на подписването му. Общата стойност на договора не може да надвишава 55000 лв.
С писмо вх. № ЦУ 01/32416 от 23.12.2019 г. на КПКОНПИ, председателят на постоянната комисия по законност, обществен ред, противодействие на корупцията и социално подпомагане към Общински съвет – В. П. удостоверява, че не са извършвани действия  от Иван Иванов, в качеството му на общински съветник в Общински съвет – В. П., във връзка гореописания договор.

На 26.06.2018 г. между Предприятието за управлението на дейностите по опазване на околната среда и Община В. П. е сключен договор № 12301 за безвъзмездна помощ с предмет „Изграждане на герба на Община В. П. от растителни и декоративни материали в централната част на град В. П..“
Кметът на общината е отправил покана за предложение на оферти до три фирми. В посочения срок е подадена само една оферта – от „*****“ ЕООД.
На 06.07.2018 г. е сключен договор между Община В. П., представлявана от д-р А.А. – кмет на Община В. П. и В.Д. – главен счетоводител, като възложител  и „*****“ ЕООД, представлявано и управлявано от Д.С., като изпълнител. Възложителят възлага, а изпълнителят приема да извърши доставка на материали за изпълнение на проект: „Изграждане герба на Община В. П. от растителни и декоративни материали в централната част на град В. П..“ Срокът за изпълнение на дейностите, предмет на договора е 100 календарни дни от датата на подписването му. Общата стойност на договора е 9985, 60 лв.
С писмо вх. № ЦУ 01/32416 от 23.12.2019 г. на КПКОНПИ, председателят на постоянната комисия по законност, обществен ред, противодействие на корупцията и социално подпомагане към Общински съвет – В. П. удостоверява, че не са извършвани действия  от Иван Иванов, в качеството му на общински съветник в Общински съвет – В. П., във връзка гореописания договор.

Въз основа на така изяснената фактическа обстановка, комисията установи следното от правна страна:

За да е осъществен конфликт на интереси по смисъла на чл. 2 от ЗПУКИ (отм.), респ. чл.52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2 от ЗПУКИ (отм.), респ. чл.53 и чл.54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като общински съветници към Общински съвет В. П. Станислав С. Йорданов и Иван М. Иванов са лица, заемащи публична длъжност по смисъла на чл. 3, т. 8 от ЗПУКИ (отм.) и лица, заемащи висша публична длъжност по смисъла на чл. 6, ал. 1, т. 32 от ЗПКОНПИ.
С оглед горното КПКОНПИ е компетентна да разгледа сигнала.

	Предвид факта, че ЗПУКИ (отм.) влиза в сила на 01.01.2009г., към датата на сключване на договор за аренда на земеделска земя между Община В. П. и Станислав С. Йорданов, на 01.10.2006г., няма правна норма, която може да бъде приложена. Съгласно императивните разпоредби на чл. 14, ал. 1 и ал. 2 от Закона за нормативните актове, разпоредбите на закона нямат обратно действие, освен по изключение, с изрична разпоредба. В ЗПУКИ (отм.) няма предвидена такава разпоредба, т.е. същият намира приложение по отношение на факти и обстоятелства, настъпили след 01.01.2009г., поради което в тази му част сигналът следва да бъде прекратен.
Съгласно разпоредбата на чл. 2 от ЗПУКИ /отм./ наличието на лице, заемащо публична длъжност по смисъла на чл. 3 от ЗПУКИ /отм./, е задължителна предпоставка за Комисията да разгледа и да се произнесе по сигнал за установяване на конфликт на интереси. 
Видно от извършена справка в интернет страницата на ЦИК, Станислав Йорданов не е бил общински съветник в Общински съвет – В. П. за мандат 2007-2011 г.
Липсата на лице, заемащо публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на производство по отношение на Станислав Йорданов в частта, касаеща сключеното между Община В. П. и Станислав Йорданов допълнително споразумение от 31.08.2010 г. към договор за аренда на земеделска земя от 01.10.2006 г.

В хода на производството се установи, че Д.С. – управител и едноличен собственик на капитала на „*****“ ЕООД, е зет на Иван М. Иванов и се явява свързано с него лице по смисъла на § 15, т. 1 от ДР на ЗПКОНПИ – роднина по сватовство от първа степен.
Наличието на свързани лица само по себе си не представлява конфликт на интереси. Свързаността създава риск от такъв в случаите, при които лицето, заемащо публична длъжност упражнява правомощия или изпълнява задължения по служба повлияно от частен интерес.
Видно от извършена справка на сайта на ЦИК, Иван Иванов е бил общински съветник към Общински съвет – В. П. за мандат 2007 – 2011 г. и за мандат 2011-2015 г.
Разпоредбата на чл. 73 ЗПКОНПИ регламентира сроковете, в които следва да се образува административно производство за установяване на конфликт на интереси. Дори и да се приеме, че във връзка със сключването на договор за аренда на земеделска земя между Община В. П. и „*****“ ЕООД, Иван Иванов в качеството си на общински съветник  би могъл да наруши забраните на Глава II от ЗПУКИ (отм.), от датата на сключване на договор за аренда на земеделска земя - 08.03.2010 г., както и от датата на подписване на споразумението към последно цитирания договор – 30.01.2013 г., до датата на образуване на производството – 30.08.2019г., са изтекли повече от 3 години и на това основание, производството по сигнала за посочения период по отношение на Иван Иванов, в качеството му на общински съветник, следва да бъде прекратено. 
Съгласно чл. 5, ал. 2, т. 9 от ЗОП кметовете на общини са публични възложители. Същите отговарят за правилното прогнозиране, планиране, провеждане, приключване и отчитане за резултатите от обществените поръчки.

Видно от събраните по преписката доказателства не се установи Иван Иванов, в качеството си на общински съветник при Общински съвет В. П., да е упражнил правомощия във връзка с договор от 24.01.2019 г., сключен между Община В. П. и „*****“ ЕООД с предмет „Поддържане, ремонт и профилактика на системата за улично осветление на територията на Община В. П. през 2019 г.“. Същото се установи и по отношение на договор от 06.07.2018 г., сключен между Община В. П. и „*****“ ЕООД за изпълнение на проект: „Изграждане герба на Община В. П. от растителни и декоративни материали в централната част на град В. П..“
Предвид изложеното, се налага изводът, че липсват упражнени правомощия по служба от Иван Иванов в качеството му на общински съветник по отношение на „*****“ ЕООД, с управител Д.С. във връзка със сключени договори от 24.01.2019 г. и от 06.07.2018 г. между Община В. П. и „*****“ ЕООД.
Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма от ЗПКОНПИ, които представляват негова проявна форма и за липсата на конфликт на интереси по смисъла на на чл.52 от ЗПКОНПИ.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 от ЗПКОНПИ във вр. с чл.27, ал.2, т.6 от АПК във вр. с чл.3 от ЗПУКИ /отм./, чл. 14, ал. 1 и ал. 2 от ЗНА и чл. 73 от ЗПКОНПИ,

 	РЕШИ:
	
	НЕ УСТАНОВЯВА конфликт на интереси по отношение на Иван М. Иванов, ЕГН **********, общински съветник при Общински съвет В. П. и в това си качество лице, заемащо публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с договор от 24.01.2019 г., сключен между Община В. П. и „*****“ ЕООД с предмет „Поддържане, ремонт и профилактика на системата за улично осветление на територията на Община В. П. през 2019 г.“ и с договор от 06.07.2018 г. сключен между Община В. П. и „*****“ ЕООД за изпълнение на проект: „Изграждане герба на Община В. П. от растителни и декоративни материали в централната част на град В. П..“, поради липса на упражнени правомощия.

	ПРЕКРАТЯВА производството по сигнал с № ЦУ 01/18313/30.08.2019г. срещу Иван М. Иванов, ЕГН ********** , в останалата му част. 

	ПРЕКРАТЯВА производството по сигнал с № ЦУ 01/18313/30.08.2019г. срещу Станислав С. Йорданов, ЕГН **********.

Препис от Решението да се изпрати на Окръжна прокуратура Ш., с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 

КОМИСИЯ:

ПРЕДСЕДАТЕЛ:………………/П/……………….…../СОТИР ЦАЦАРОВ/

ЗАМЕСТНИК - ПРЕДСЕДАТЕЛ:………/П/………/АНТОН СЛАВЧЕВ/

ЧЛЕН:…………………/П/………………..…../АНТОАНЕТА ЦОНКОВА/

ЧЛЕН:…………………/П/...…………….................…/ПЛАМЕН ЙОЦОВ/

ЧЛЕН:…………………/П/………………….........../СИЛВИЯ КЪДРЕВА/




 / 9

image1.jpg




